CELEX: 32018D0661
Language: bg
Date: 2018-04-26 00:00:00
Title: Решение за изпълнение (ЕС) 2018/661 на Комисията от 26 април 2018 година за изменение на Решение за изпълнение (ЕС) 2015/750 относно хармонизирането на радиочестотната лента 1452—1492 MHz за наземни системи, позволяващи предоставянето на електронни съобщителни услуги в Съюза по отношение на разширяването му в хармонизираните радиочестотни ленти 1427—1452 MHz и 1492—1517 MHz (нотифицирано под номер С(2018) 2286) (Текст от значение за ЕИП. )

30.4.2018   
            
            
               BG
            
            
               Официален вестник на Европейския съюз
            
            
               L 110/127
            
         РЕШЕНИЕ ЗА ИЗПЪЛНЕНИЕ (ЕС) 2018/661 НА КОМИСИЯТА
   от 26 април 2018 година
   за изменение на Решение за изпълнение (ЕС) 2015/750 относно хармонизирането на радиочестотната лента 1 452—1 492 MHz за наземни системи, позволяващи предоставянето на електронни съобщителни услуги в Съюза по отношение на разширяването му в хармонизираните радиочестотни ленти 1 427—1 452 MHz и 1 492—1 517 MHz
   
      
         (нотифицирано под номер С(2018) 2286)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 676/2002/ЕО на Европейския парламент и на Съвета от 7 март 2002 г. относно регулаторната рамка за политиката на Европейската общност в областта на радиочестотния спектър („Решение за радиочестотния спектър“) (1), и по-специално член 4, параграф 3 от него,
   като има предвид, че:
   
               (1)
            
            
               С Решение № 243/2012/ЕС на Европейския парламент и на Съвета (2) беше създадена многогодишна програма за политиката в областта на радиочестотния спектър (ППОРС), в която се поставя целта до 2015 г. въз основа на описа на спектъра да се определят поне 1 200 MHz от радиочестотния спектър, включително вече използвания спектър, като подходящи за безжични широколентови услуги в Съюза.
            
         
               (2)
            
            
               В своето становище относно стратегическите предизвикателства пред Европа във връзка с растящото търсене на радиочестотен спектър за безжични широколентови услуги (3) от 20 февруари 2013 г. Групата за политиката в областта на радиочестотния спектър (RSPG) препоръча да се направи оценка на радиочестотната лента 1 427—1 452 MHz с оглед ползването ѝ за безжични широколентови услуги след 2015 г. като разширение на радиочестотната лента 1 452—1 492 MHz. Освен това, в становището си RSPG подчерта предизвикателствата пред евентуалното определяне на радиочестотните ленти 1 427—1 452 MHz и 1 492—1 518 MHz за безжични широколентови услуги, дължащи се на настоящото им използване за военни цели и наземни фиксирани безжични услуги. RSPG предложи допълнително разглеждане на радиочестотната лента 1 492—1 518 MHz в зависимост от резултата от световната конференция по радиосъобщения през 2015 г. (WRC-15).
            
         
               (3)
            
            
               WRC-15 определи радиочестотните ленти 1 427—1 452 MHz и 1 492—1 518 MHz за международни мобилни далекосъобщения в световен мащаб. В регион 1 на Международния съюз по далекосъобщения, който включва Европейския съюз, тези радиочестотни ленти, или съответно части от тях, са разпределени за радиослужба — подвижна (с изключение на въздушната подвижна) и неподвижна, както и за космическа оперативна радиослужба Земя-космос, на съвместна първична основа. Освен това някои държави членки са определили радиочестотната лента 1 452—1 518 MHz за подготовка на програми и специални прояви.
            
         
               (4)
            
            
               На 15 март 2017 г., в съответствие с член 4, параграф 2 от Решението за радиочестотния спектър, Комисията възложи мандат на Европейската конференция по пощи и далекосъобщения (CEPT) да разработи хармонизирани технически условия в допълнителни честотни ленти в обхвата от 1,5 GHz, а именно 1 427—1 452 MHz и 1 492—1 518 MHz за наземни широколентови електронни съобщителни услуги в Съюза.
            
         
               (5)
            
            
               В отговор на възложения мандат на 16 ноември 2017 г. CEPT издаде своя доклад № 65 (4), в който се предлагат хармонизирани технически условия за безжични широколентови електронни съобщителни услуги само в права посока в радиочестотните ленти 1 427—1 452 MHz и 1 492—1 517 MHz, като се вземе предвид прилаганото в целия Съюз определяне на радиочестотната лента 1 452—1 492 MHz съгласно хармонизирани технически условия за наземни системи, позволяващи предоставяне на електронни съобщителни услуги в съответствие с Решение за изпълнение (ЕС) 2015/750 на Комисията (5).
            
         
               (6)
            
            
               Определянето в целия Съюз на радиочестотните ленти 1 427—1 452 MHz и 1 492—1 517 MHz за безжични широколентови електронни съобщителни услуги само в права посока следва да допринесе за постигането на целта на ППОРС за спектъра за безжичен широколентов достъп чрез добавяне на 50 MHz радиочестотен спектър. Използването за връзка само в права посока е важно за преодоляване на асиметрията в преноса на данни чрез увеличаване на капацитета на безжичните широколентови системи, включително за предоставянето на услуги 5G.
            
         
               (7)
            
            
               В съответствие с препоръките от доклад 65 на CEPT, държавите членки следва да разполагат с гъвкавост на национално равнище да използват части от радиочестотните ленти 1 427—1 452 MHz и 1 492—1 517 MHz, за да изпълнят изискванията на международни военни споразумения (6) или да отговорят, по ограничен във времето начин, на конкретни национални нужди за трайното функциониране на наземни неподвижни безжични услуги. В това отношение в доклада се подчертава, че съвместното използване на честоти от подвижни и неподвижни услуги не е осъществимо. В резултат на това процесът на преразпределение на тези ленти на национално равнище, за да бъдат предоставени на разположение в отговор на търсене на национално равнище за безжични широколентови електронни съобщителни услуги само в права посока, е сложен и за него са необходими подходящи срокове.
            
         
               (8)
            
            
               При упражняването на гъвкавост на национално равнище държавите членки следва да отдават предпочитание на наличността на непрекъснат спектър за безжични широколентови електронни съобщителни услуги само в права посока, включително радиочестотната лента 1 452—1 492 MHz, така че да се позволят по-широколентови канали за 5G услугите, да се постигнат икономии от мащаба за оборудването, съвместимост на услугите в съседни радиочестотни ленти, както и координиране на честотите.
            
         
               (9)
            
            
               Без да се засяга правото на държавите членки да организират използването на радиочестотния спектър за целите на обществения ред, обществената сигурност и отбраната съгласно член 1, параграф 4 от Решението за радиочестотния спектър, държавите членки следва да определят радиочестотните ленти 1 427—1 452 MHz и 1 492—1 517 MHz за безжични широколентови електронни съобщителни услуги само в права посока във възможно най-голяма степен.
            
         
               (10)
            
            
               Предоставянето на безжични широколентови електронни съобщителни услуги само в права посока в цялата радиочестотна лента 1 427—1 517 MHz следва да се основава на последователно и хармонизирано разпределение на каналите и общи минимални, т.е. минимално ограничителни технически условия за насърчаване на единния пазар, намаляване на вредните радиосмущения и гарантиране на координацията на радиочестотите.
            
         
               (11)
            
            
               Техническите условия и договорености, посочени в доклад 65 на CEPT, предвиждат също така съвместното съществуване на безжичните широколентови услуги и услугите в съседни радиочестотни ленти.
            
         
               (12)
            
            
               По-специално, техническите условия и договорености, например ограниченията за мощността на нежеланите емисии, гарантират, че използването на безжични широколентови услуги в радиочестотната лента 1 427—1 517 MHz осигурява подходяща защита на радиоастрономията и спътниковите услуги за пасивно изследване на Земята в радиочестотната лента 1 400—1 427 MHz и мобилни спътникови услуги в радиочестотната лента 1 518—1 559 MHz. Може да бъдат необходими допълнителни мерки на национално равнище, за да се подобри съвместимостта с услуги в съседните радиочестотни ленти 1 400—1 427 MHz и 1 518—1 559 MHz, например около летища, пристанища и наземни станции, използвани за получаване на сигнали за издирвателни и спасителни операции, предадени чрез спътник. Освен това е необходимо подобряване на работните характеристики на приемниците на подвижните наземни станции в съответствие с изискванията на Директива 2014/53/ЕС на Европейския парламент и на Съвета (7).
            
         
               (13)
            
            
               Като се вземе предвид неизползването на части от радиочестотната лента 1 452—1 492 MHz за наземни системи за радиоразпръскване, съществуващите регулаторни ограничения относно съвместимостта с такива услуги в тази лента следва да се премахнат, за да се позволи разгръщането на безжични широколентови електронни съобщителни услуги само в права посока.
            
         
               (14)
            
            
               Може да бъдат необходими споразумения за трансграничното координиране на честотите между администрациите, за да се гарантира прилагането на параметрите, определени в настоящото решение, с цел да се подобрят безжичните широколентови електронни съобщителни услуги само в права посока в радиочестотните ленти 1 427—1 452 MHz и 1 492—1 517 MHz, за да се избегнат вредните радиосмущения и да се подобри ефективността на използване на радиочестотния спектър. Споразуменията за трансграничното координиране на честотите по отношение на услугите за въздушна телеметрия следва да бъдат уреждани между засегнатите администрации в CEPT на двустранна или многостранна основа.
            
         
               (15)
            
            
               Мерките, предвидени в настоящото решение, следва да се прилагат от държавите членки с крайната цел да се осигури усвояването на цялата радиочестотна лента 1 427—1 517 MHz или, ако не е налице търсене в национален мащаб, на част от нея, за безжични широколентови електронни съобщителни услуги само в права посока, за да се допринесе възможно най-много за постигането на целта на ППОРС относно спектъра.
            
         
               (16)
            
            
               Държавите членки следва да докладват на Комисията за изпълнението на решението и за използването на тази лента, за да се улесни оценката на нейното въздействие на равнище ЕС, както и навременното ѝ преразглеждане при необходимост от това. По-специално, обосновката за упражняване на гъвкавост на национално равнище при предоставянето на спектър в радиочестотните ленти 1 427—1 452 MHz или 1 492—1 517 MHz следва да се подлага на проверка на всеки две години. Освен това държавите членки следва да докладват на всеки две години относно националните мерки, подобряващи съвместимостта с радиоастрономията и спътниковите услуги за пасивно изследване на Земята в радиочестотната лента 1 400—1 427 MHz и с мобилните спътникови услуги в радиочестотната лента 1 518—1 559 MHz.
            
         
               (17)
            
            
               Мерките, предвидени в настоящото решение, са в съответствие със становището на Комитета по радиочестотния спектър,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение (ЕС) 2015/750 се изменя, както следва:
   
               1)
            
            
               заглавието се заменя със следния текст: „Решение за изпълнение (ЕС) 2015/750 от 8 май 2015 година относно хармонизирането на радиочестотната лента 1 427—1 517 MHz за наземни системи, позволяващи предоставянето на електронни съобщителни услуги в Съюза“;
            
         
               2)
            
            
               член 1 се заменя със следния текст:
               „Член 1
               С настоящото решение се цели да се хармонизират условията за предоставяне и ефективно използване на радиочестотната лента 1 427—1 517 MHz за наземни системи, позволяващи предоставяне на електронни съобщителни услуги в Съюза.“;
            
         
               3)
            
            
               в член 2 параграф 2 се заменя със следния текст:
               „2.   Не по-късно от 1 октомври 2018 г. държавите членки определят и предоставят на неизключителен принцип радиочестотните ленти 1 427—1 452 MHz и 1 492—1 517 MHz или част от тях, за наземни системи, позволяващи предоставянето на безжични широколентови електронни съобщителни услуги в съответствие с параметрите, посочени в приложението.“;
            
         
               4)
            
            
               в член 2 параграф 3 се заменя със следния текст:
               „3.   Ако разпределят и предоставят само част от радиочестотните ленти 1 427—1 452 MHz или 1 492—1 517 MHz съгласно параграф 2, държавите членки:
               
                           а)
                        
                        
                           гарантират, че всяка съществуваща употреба се поддържа само доколкото е необходимо и с целта тези радиочестотни ленти да бъдат все по-широко предоставяни за наземни системи, позволяващи предоставяне на безжични широколентови електронни съобщителни услуги;
                        
                     
                           б)
                        
                        
                           гарантират, че подобна част от спектъра образува непрекъсната радиочестотна лента преди всичко заедно с радиочестотната лента 1 452—1 492 MHz;
                        
                     
                           в)
                        
                        
                           могат да разрешат до 1 януари 2023 г., и дори след този срок, ако не е установено национално търсене за безжични широколентови електронни съобщителни услуги в съответствие с членове 3 и 6 от Решение № 243/2012/ЕС, използването на част от тези радиочестотни ленти за продължаване на функционирането на съществуващи наземни неподвижни безжични услуги или друго съществуващо използване, които не могат да споделят използването на тези радиочестотни ленти с безжични широколентови електронни съобщителни услуги.“;
                        
                     
         
               5)
            
            
               в член 2 се добавя следният параграф 4:
               „4.   Държавите членки гарантират, че наземните системи, посочени в настоящия параграф, осигуряват подходяща защита за системите в съседни радиочестотни ленти.“;
            
         
               6)
            
            
               в член 2 се добавя следният параграф 5:
               „5.   Държавите членки улесняват постигането на споразумения за трансгранична координация с цел да се позволи функционирането на системите, посочени в параграфи 1, 2 и 3, в съответствие с действащите регулаторни процедури и права, както и със съответните международни споразумения.“;
            
         
               7)
            
            
               добавя се следният член 2а:
               „Член 2а
               Държавите членки преразглеждат прилагането на член 2 веднъж на две години, за да гарантират максимална наличност на радиочестотната лента 1 427—1 517 MHz за безжични широколентови електронни съобщителни услуги.“;
            
         
               8)
            
            
               член 4 се заменя със следния текст:
               „Член 4
               Държавите членки наблюдават използването на радиочестотната лента 1 427—1 517 MHz и докладват своите констатации на Комисията при поискване или по собствена инициатива, за да се даде възможност за своевременно преразглеждане на настоящото решение, ако това е необходимо.“;
            
         
               9)
            
            
               добавя се следният член 4а:
               „Член 4а
               Държавите членки докладват на Комисията за прилагането на настоящото решение, включително степента на наличност на радиочестотните ленти 1 427—1 452 MHz и 1 492—1 517 MHz, най-късно на 1 ноември 2018 г.“;
            
         
               10)
            
            
               приложението към Решение за изпълнение (ЕС) 2015/750 се заменя с текста на приложението към настоящото решение.
            
         Член 2
   Адресати на настоящото решение са държавите членки.
   
      Съставено в Брюксел на 26 април 2018 година.
      
         
            За Комисията
         
         Мария ГАБРИЕЛ
         
            Член на Комисията
         
      
   
   
      (1)  ОВ L 108, 24.4.2002 г., стр. 1.
   
      (2)  Решение № 243/2012/ЕС на Европейския парламент и на Съвета от 14 март 2012 г. за създаване на многогодишна програма за политиката в областта на радиочестотния спектър (ОВ L 81, 21.3.2012 г., стр. 7).
   
      (3)  Документ RSPG 13-521 rev1.
   
      (4)  Доклад № 65 на CEPT, приет на 17 ноември 2017 г., поправен на 2 март 2018 г.
   
      (5)  Решение за изпълнение (ЕС) 2015/750 на Комисията от 8 май 2015 година относно хармонизирането на радиочестотната лента 1 452—1 492 MHz за наземни системи, позволяващи предоставянето на електронни съобщителни услуги в Съюза (ОВ L 119, 12.5.2015 г., стр. 27).
   
      (6)  Радиочестотните ленти 1 427—1 452 MHz и 1 492—1 518 MHz се използват за наземни и морски военни системи съгласно споразумението на НАТО за съвместни граждански/военни честоти (NFJA) от 2014 г. Съгласно точка 14 от споразумението „(…) Когато използването на радиочестотните ленти е било хармонизирано от НАТО и държавите — членки на НАТО за военна употреба, това не изключва използването им за граждански приложения“.
   
      (7)  Директива 2014/53/ЕС на Европейския парламент и на Съвета от 16 април 2014 г. за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/ЕО (ОВ L 153, 22.5.2014 г., стр. 62).
   
      ПРИЛОЖЕНИЕ
      „
            ПРИЛОЖЕНИЕ
            
               ПАРАМЕТРИ, ПОСОЧЕНИ В ЧЛЕН 2, ПАРАГРАФИ 1 И 2
            
            A.   ОБЩИ ПАРАМЕТРИ
            
                     
                        1.
                     
                     
                        Работният режим в рамките на радиочестотната лента 1 427—1 517 MHz трябва да бъде ограничен до предаване от базовата станция („само в права посока“).
                     
                  
                     
                        2.
                     
                     
                        Размерът на назначените блокове в радиочестотната лента 1 427—1 517 MHz трябва да е кратен на 5 MHz. Долната честотна граница на даден назначен блок трябва да съвпада с долната граница на лентата 1 427 MHz или да отстои на кратно на 5 MHz разстояние от нея.
                     
                  
                     
                        3.
                     
                     
                        Предаването от базова станция съответства на техническите условия (маските за граници на блоковете) съгласно настоящото приложение.
                     
                  Б.   ТЕХНИЧЕСКИ УСЛОВИЯ ЗА БАЗОВИ СТАНЦИИ — МАСКА ЗА ГРАНИЦИ НА БЛОКОВЕТЕ
            За базовите станции трябва да се прилагат следните технически параметри, наречени маска за граници на блоковете (block edge mask — BEM), за да се гарантира съвместимостта между съседни мрежи, ако липсват двустранни или многостранни споразумения между операторите на тези съседни мрежи. Възможно е прилагането и на по-малко строги технически параметри, ако това е договорено между съответните оператори или администрации, при условие че тези параметри са в съответствие с техническите условия, приложими за защитата на други радиослужби или приложения, включително и такива в съседни ленти или предмет на трансгранични задължения.
            BEM представлява маска на излъчването, която се определя като функция на радиочестотата спрямо границата на блок от радиочестотния спектър, за който на конкретен оператор са предоставени права за ползване. Тя се състои от гранични стойности на мощността в рамките на блока и извън него. Граничната стойност на мощността в рамките на блок се прилага към блока, притежаван от оператор. Граничните стойности на мощността извън блока се прилагат за спектъра, използван за безжични широколентови електронни съобщителни услуги в рамките на радиочестотната лента 1 427—1 517 MHz, който е извън даден блок, предоставен на оператор. Те са посочени в таблица 2. Граничните стойности на мощността извън работната лента се прилагат за спектъра извън частта от радиочестотната лента 1 427—1 517 MHz, която се използва за безжични широколентови електронни съобщителни услуги на национално равнище.
            Освен това за безжичните широколентови електронни съобщителни услуги се определят гранични стойности на мощността в рамките на лентата 1 427—1 517 MHz, за да се гарантира съвместимостта между тези услуги и други радиоуслуги или приложения, включително когато част от радиочестотните ленти 1 427—1 452 MHz или 1 492—1 517 MHz не са определени за безжични широколентови електронни съобщителни услуги. Граничните стойности на мощността с цел осигуряване на съвместимост по отношение на услуги или приложения в съседните радиочестотни ленти (т.е. извън спектъра, използван за безжични широколентови електронни съобщителни услуги) са определени в таблици 3, 4 и 5 и осигуряват също така гъвкавост на национално равнище при определянето на спектър за безжични широколентови електронни съобщителни услуги в честотната лента 1 427—1 517 MHz съгласно настоящото решение.
            Допустимо е прилагането на допълнителни технически и/или процедурни мерки (1) на национално равнище, за да се гарантира съвместимостта с услуги и приложения в съседните радиочестотни ленти.
            
               Изисквания в рамките на блока
            
            Граничната стойност за еквивалентна изотропно излъчвана мощност (EIRP) в рамките на блока не е задължителна, освен за честотния блок 1 512—1 517 MHz, за който тази гранична стойност е посочена в таблица 1. За честотни блокове, различни от блока 1 512—1 517 MHz, държавите членки могат да определят гранична стойност на EIRP, която да не превишава 68 dBm/5MHz; тя може да бъде увеличена при специфично разполагане на мрежата — например при обединено използване на радиочестотен спектър от лентата 1 427—1 512 MHz и радиочестотен спектър от по-ниски радиочестотни ленти.
            
               Таблица 1
            
            
               Максимална стойност в рамките на блока на EIRP за клетка
                (2)
               за базови станции за безжични широколентови електронни съобщителни услуги в радиочестотната лента 1 512 —1 517  MHz
            
            
                        Честотен блок
                     
                     
                        Максимална гранична стойност на EIRP в рамките на блока
                     
                     
                        Широчина на радиочестотната лента на измерване
                     
                  
                        1 512 —1 517  MHz
                     
                     
                        58 dBm
                     
                     
                        5 MHz
                     
                  
               Обяснителна бележка към таблица 1
            
            Тези изисквания са предназначени да гарантират съвместимост между безжичните широколентови електронни съобщителни услуги в честотния блок 1 512—1 517 MHz и подвижните спътникови услуги в честотната лента 1 518—1 525 MHz.
            
               Изисквания извън блока
            
            
               Таблица 2
            
            
               Гранични стойности (BEM) на EIRP от базова станция извън блока (за една антена) в радиочестотната лента 1 427 —1 517  MHz
            
            
                        Радиочестотен обхват на излъчванията извън блока
                     
                     
                        Максимална средна EIRP извън блока
                     
                     
                        Широчина на радиочестотната лента на измерване
                     
                  
                        От – 10 до – 5 MHz от долната граница на блока
                     
                     
                        11 dBm
                     
                     
                        5 MHz
                     
                  
                        От – 5 до 0 MHz от долната граница на блока
                     
                     
                        16,3 dBm
                     
                     
                        5 MHz
                     
                  
                        От 0 до + 5 MHz от горната граница на блока
                     
                     
                        16,3 dBm
                     
                     
                        5 MHz
                     
                  
                        От + 5 до + 10 MHz от горната граница на блока
                     
                     
                        11 dBm
                     
                     
                        5 MHz
                     
                  
                        Честоти в лентата 1 427 —1 517  MHz, отстоящи на повече от 10 MHz от долната или горната граница на блока
                     
                     
                        9 dBm
                     
                     
                        5 MHz
                     
                  
               Изисквания за съвместимост на съседни радиочестотни ленти
            
            
               Таблица 3
            
            
               Гранични стойности на мощността на нежелани емисии в радиочестотна лента 1 400 —1 427  MHz за базови станции в радиочестотната лента 1 427 —1 452  MHz
            
            
                        Радиочестотен обхват на излъчванията извън работната лента
                     
                     
                        Максимална мощност на нежеланите емисии (3)
                        
                     
                     
                        Широчина на радиочестотната лента на измерване
                     
                  
                        1 400 —1 427  MHz
                     
                     
                        – 72 dBW
                     
                     
                        27 MHz
                     
                  
               Обяснителна бележка към таблица 3
            
            Това изискване има за цел да защити радиоастрономията и спътникови услуги за пасивно изследване на Земята в радиочестотната лента 1 400—1 427 MHz от безжични широколентови електронни съобщителни услуги в радиочестотната лента 1 427—1 452 MHz, включително когато само част от тази радиочестотна лента е предназначена за безжични широколентови електронни съобщителни услуги. Може да са необходими допълнителни национални мерки за подобряване на защитата на радиоастрономическите наблюдения в пасивната радиочестотна лента 1 400—1 427 MHz от безжичните широколентови електронни съобщителни услуги.
            
               Таблица 4
            
            
               Гранични стойности на EIRP от базова станция извън работната лента (за една клетка)
                (4)
               в радиочестотната лента 1 518 —1 559  MHz за базови станции в радиочестотната лента 1 492 —1 517  MHz
            
            
                        Радиочестотен обхват на излъчванията извън работната лента
                     
                     
                        Максимални стойности на EIRP извън радиочестотната лента
                     
                     
                        Широчина на радиочестотната лента на измерване
                     
                  
                        1 518 —1 520  MHz
                     
                     
                        – 0,8 dBm
                     
                     
                        1 MHz
                     
                  
                        1 520 —1 559  MHz
                     
                     
                        – 30 dBm
                     
                     
                        1 MHz
                     
                  
               Обяснителна бележка към таблица 4
            
            Тези изисквания са предназначени да осигурят подходяща защита на подвижните спътникови услуги в радиочестотната лента 1 518—1 559 MHz, особено в морски пристанища, летища и наземни станции за издирване и спасяване към подвижните спътникови услуги, от безжични широколентови електронни съобщителни услуги в радиочестотната лента 1 492—1 517 MHz, включително когато само част от тази радиочестотна лента е назначена за безжични широколентови електронни съобщителни услуги. Може да са необходими допълнителни национални мерки за подобряване на защитата на подвижните спътникови услуги в радиочестотната лента 1 518—1 559 MHz.
            
               Таблица 5
            
            
               Гранични стойности на EIRP от базова станция извън работната лента (за една клетка) под 1 452  MHz и над 1 492  MHz за базови станции в радиочестотната лента 1 452 —1 492  MHz
            
            
                        Радиочестотен обхват на излъчванията извън работната лента
                     
                     
                        Максимална средна EIRP извън работната лента
                     
                     
                        Широчина на радиочестотната лента на измерване
                     
                  
                        Под 1 449  MHz
                     
                     
                        – 20 dBm
                     
                     
                        1 MHz
                     
                  
                        1 449 —1 452  MHz
                     
                     
                        14 dBm
                     
                     
                        3 MHz
                     
                  
                        1 492 —1 495  MHz
                     
                     
                        14 dBm
                     
                     
                        3 MHz
                     
                  
                        Над 1 495  MHz
                     
                     
                        – 20 dBm
                     
                     
                        1 MHz
                     
                  
               Обяснителна бележка към таблица 5
            
            Изискванията са приложими, когато безжичните широколентови електронни съобщителни услуги не се осъществяват нито под 1 452 MHz, нито над 1 492 MHz, или и двете. Те имат за цел да се гарантира съвместимост на безжичните широколентови електронни съобщителни услуги в радиочестотната лента 1 452—1 492 MHz с координирани неподвижни връзки, мобилни услуги и услуги за въздушна телеметрия, ограничени до наземни станции и осъществявани в съседни радиочестотни ленти под 1 452 MHz или над 1 492 MHz.
            Когато безжичните широколентови електронни съобщителни услуги се осъществяват в рамките на блоковете непосредствено под 1 452 MHz, граничните стойности, посочени в таблица 5 за честоти под 1 452 MHz, не се прилагат. Когато безжичните широколентови електронни съобщителни услуги се осъществяват в рамките на блоковете непосредствено над 1 492 MHz, граничните стойности, посочени в таблица 5 за честоти над 1 492 MHz, не се прилагат. Това не засяга изискванията за излъчванията извън работната лента, посочени в таблици 3 и 4, нито изискванията извън блока, посочени в таблица 2.
         “
      
         (1)  Например една или няколко от следните: координация на планирането на радиочестоти, координация на местоположението, по-строги гранични стойности на мощността на базовите станции в лентата, по-строги от посочените в таблица 5 гранични стойности на еквивалентната изотропно излъчена мощност на базови станции извън работната лента.
      
         (2)  В обект от няколко сектора стойността за една „клетка“ съответства на стойността за един от секторите.
      
         (3)  Мощността на нежеланите емисии тук трябва да се разбира като нивото, измерено при антенния порт.
      
         (4)  В обект от няколко сектора стойността за една „клетка“ съответства на стойността за един от секторите.